નવી દિલ્હીઃ દુષ્કાળ અને પાણીની અછતને કારણે બુદેલખંડ પાણીના એક એક બુંદ માટે તરસી રહ્યું છે. ત્યારે રેલવે દ્વારા ટ્રેન મારફતે ત્યાં પાણી પહોંચાડવામાં આવશે. ઉત્તરપ્રદેશના મહોબામાં પાણીની પહેલી ગાડી 6 મેના રોજ સવારે પહોંચશે. રેલવે બોર્ડના અધિકારીઓ પ્રમાણે 6 મેની સાંજે કોટાથી આ ગાડી સાંજે રવાના થશે. જે ઝાંસી થઇ બીજે દિવસે સવારે મહોબા પહોંચશે. રેલવે રાજ્યમંત્રી મનોજ સિન્હાના પ્રયાસે આ ગાડી રાજસ્થાનના કોટાથી બાળસાગર બંધથી પાણી લઇને જશે. સિન્હાએ મીરપુર મહોબાના સાંસદ પુણ્પેન્દ્ર સિંહ ચંદેલ સાથે વાત કરીને રેલવે બોર્ડના અધિકારીઓને મહોબામાં પાણી મોકલવાનો આદેશ આપ્યો છે.